Na temelju članka 15. stavak 2. Zakona o javnoj nabavi („Narodne novine“ br.120/16) i članka 47. Statuta Grada Cresa («Službene novine Primorsko-goranske županije» broj 29/09 i 14/13), Gradonačelnik Grada Cresa, dana 01. ožujka 2018. godine, donosi

**PRVE IZMJENE PRAVILNIKA**

**O PROVEDBI POSTUPKA JEDNOSTAVNE NABAVE ROBA, RADOVA I USLUGA**

**Članak 1.**

U članku 6. dodaje se točka 5.a koja glasi:

5.a. Iznimno, Naručitelj može izdati narudžbenicu ili zaključak o prihvaćanju ponude u sljedećim slučajevima: iznimne žurnosti, sufinaciranja nabave robe, radova ili usluge, kontinuirane nabave, nabave usluge po pojedinačnim nekretninama u jednom predmetu nabave.

**Članak 2.**

U članku 14. mijenja se drugi stavak i glasi:

Realizaciju Ugovora prati upravno tijelo putem službenika Odsjeka u čijem su djelokrugu poslovi koji se Ugovorom reguliraju, a obavijest o zaključenom ugovoru objavljuje se putem registra ugovora u skladu s odredbama Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/17.) u dijelu koji se odnosi na ustrojavanje i ažuriranje registra ugovora.

**Članak 3.**

 Ove Izmjene Pravilnika stupaju na snagu dan nakon objave u „Službenim novinama Primorsko –goranske županije“, a ima se objaviti i na web stranici Grada Cresa [www.cres.hr](http://www.cres.hr).

Klasa: 406-01/17-1/11

Ur.broj: 2213/02-02-18-2

GRADONAČELNIK:

Kristijan Jurjako struč.spec.oec.